ক্যাডেট কলেজ
বিসমার্কের যুগে জার্মানিতে প্রথম ক্যাডেট কলেজ ব্যবস্থা প্রবর্তিত হয়। সামরিক বাহিনীতে যোগ্য কর্মকর্তা তৈরীতে অল্প বয়স থেকেই প্রশিক্ষণ শুরু করানোটা বিশেষ গুরুত্ব বহন করতে পারে। এই ধারণাই তৎকালীন ক্যাডেট কলেজ পদ্ধতির চালিকাশক্তি ছিল। নেপোলিয়নের যুগে ফ্রান্সে সামরিক দক্ষতা বৃদ্ধির একটি অন্যতম উপাদান হিসেবে ক্যাডেট কলেজ পদ্ধতি গৃহীত হয়।
ঢাকা সিটি কলেজ
ঢাকার অন্যতম এই কলেজটি ১৯৫৭ সালে প্রতিষ্ঠিত হয়। প্রতিষ্ঠালগ্নে কলেজটি ঢাকা সিটি নাইট কলেজ নামে ওয়েস্ট এন্ড হাই স্কুলে তাদের কার্যক্রম শুরু করে। পরবর্তীতে ১৯৭০ সালে স্থান পরিবর্তনের সাথে সাথে ঢাকা সিটি নাইট কলেজের পরিবর্তে ঢাকা সিটি কলেজ নামে নিজস্ব ক্যাম্পাসে শিক্ষা কার্যক্রম চালু করে ।